title: 2007/481/ES: Sklep Komisije z dne 25. junija 2007 o združljivosti ukrepov, ki jih sprejme Finska v skladu s členom 3a(1) Direktive Sveta 89/552/EGS o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov, s pravom Skupnosti

text:
               10.7.2007

               SL

               Uradni list Evropske unije

               L 180/38

      SKLEP KOMISIJE

   z dne 25. junija 2007
   o združljivosti ukrepov, ki jih sprejme Finska v skladu s členom 3a(1) Direktive Sveta 89/552/EGS o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov, s pravom Skupnosti
   (2007/481/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 89/552/EGS o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov (1) in zlasti člena 3a(2) Direktive,
   ob upoštevanju mnenja odbora, ustanovljenega na podlagi člena 23a Direktive 89/552/EGS,
   ob upoštevanju naslednjega:

               (1)

               Z dopisom z dne 22. septembra 2006, ki ga je Komisija sprejela dne 2. oktobra 2006, je Finska obvestila Komisijo o ukrepih, ki jih je treba sprejeti v skladu s členom 3a(1) Direktive 89/552/EGS.

               (2)

               Komisija je v obdobju treh mesecev od dneva navedenega obvestila preverila, ali so takšni ukrepi skladni s pravom Skupnosti, zlasti kar zadeva sorazmernost ukrepov in preglednost nacionalnega posvetovalnega postopka.

               (3)

               Komisija je pri svojem preverjanju upoštevala dostopne podatke o finskem medijskem prostoru.

               (4)

               Seznam dogodkov velikega družbenega pomena, ki jih vključujejo ukrepi Finske, je bil pripravljen na jasen in pregleden način, na Finskem pa se je začelo obsežno posvetovanje.

               (5)

               Komisija je z zadovoljstvom ugotovila, da dogodki, našteti med ukrepi Finske, izpolnjujejo vsaj dve od naslednjih meril, ki so zanesljivi pokazatelji pomembnosti dogodka za družbo: (i) poseben vsesplošni odziv v državni članici in ne zgolj pomembnost za tiste, ki običajno spremljajo zadeven športni dogodek ali dejavnost; (ii) prebivalci države članice dogodku vsesplošno pripisujejo poseben kulturni pomen, zlasti glede spodbujanja kulturne identitete; (iii) vključenost državne reprezentance v zadevnem dogodku v okviru mednarodno pomembnega tekmovanja ali turnirja; in (iv) dejstvo, da se dogodek običajno predvaja na brezplačni televiziji in da pritegne velik del televizijskih gledalcev.

               (6)

               Znatno število dogodkov, navedenih na seznamu ukrepov Finske, vključno z letnimi in zimskimi olimpijskimi igrami, otvoritveno tekmo, četrtfinalnimi, polfinalnimi in finalnimi tekmami svetovnega nogometnega pokala, pa tudi tekmami finskega moštva na navedenem turnirju, spada med dogodke, ki se običajno uvrščajo med dogodke z velikim družbenim pomenom, kakor je izrecno navedeno v uvodni izjavi 18 Direktive 97/36/ES. Ti dogodki imajo na Finskem poseben vsesplošni odziv, saj so priljubljeni zlasti pri splošni javnosti in ne le pri tistih, ki običajno spremljajo športne dogodke.

               (7)

               Svetovno prvenstvo v hokeju na ledu za moške, ki ga organizira Mednarodna hokejska zveza (IIHF) ima poseben vsesplošni odziv, ker na Finskem ljudje aktivno igrajo hokej na ledu in ima za prebivalce Finske splošno priznan poseben kulturni pomen, glede na velik uspeh finskega moštva v tem mednarodnem turnirju. Zaradi posebne organizacije bi bilo treba svetovna prvenstva v hokeju na ledu obravnavati kot posamezni dogodek, pri katerem tekme med drugimi državami vplivajo tudi na položaj moštev, s katerimi bi Finska morala ali mogla igrati, in na skupen rezultat.

               (8)

               Svetovna prvenstva v nordijskem smučanju (tek na smučeh, smučarski skoki in nordijska kombinacija), ki jih organizira Mednarodna smučarska zveza (FIS), imajo poseben vsesplošni odziv za prebivalce Finske in splošno priznan poseben kulturni pomen, zlasti glede spodbujanja nacionalne kulturne identitete, ker ima nordijsko smučanje na Finskem status nacionalnega športa.

               (9)

               Našteti atletski dogodki, in sicer svetovna prvenstva v atletiki, ki jih organizira Mednarodno združenje atletskih zvez (IAAF), in evropska prvenstva v atletiki, ki jih organizira Evropska atletska zveza (EAA), imajo poseben vsesplošni odziv za finske prebivalce in splošno priznan poseben kulturni pomen, zlasti glede spodbujanja nacionalne kulturne identitete, ker so vrhunski finski atleti, ki mednarodno zastopajo Finsko v širokem izboru posameznih disciplin, med svetovno elito v svoji specialnosti.

               (10)

               Našteti dogodki se običajno predvajajo na brezplačni televiziji in pritegnejo velik del televizijskih gledalcev.

               (11)

               Zaradi velikega javnega interesa, da se zagotovi javni dostop do predvajanja dogodkov, ki imajo za družbo velik pomen, se zdijo ukrepi Finske sorazmerni in jih je mogoče šteti kot upravičeno odstopanje od temeljne svoboščine opravljanja storitev iz Pogodbe ES.

               (12)

               Ukrepi Finske so skladni s pravili ES o konkurenci, ker določitev izdajatelja televizijskega programa, ki izpolnjuje pogoje za predvajanje naštetih dogodkov, temelji na objektivnih merilih, ki omogočajo dejansko in potencialno konkurenco pri pridobivanju pravic do predvajanja teh dogodkov. Poleg tega tudi število navedenih dogodkov ni tako nesorazmerno, da bi lahko povzročilo izkrivljenje konkurence na končnih trgih brezplačne in plačljive televizije.

               (13)

               Sorazmernost finskih ukrepov še utrjuje dejstvo, da nimajo nobenega povratnega učinka in tako nobenega vpliva na izvajanje pravic za predvajanje naštetih dogodkov, pridobljenih pred datumom začetka veljavnosti.

               (14)

               Komisija je ukrepe, ki jih je priglasila Finska, sporočila drugim državam članicam in predstavila rezultate tega preverjanja na sestanku Odbora, ustanovljenega na podlagi člena 23a Direktive 89/552/EGS z dne 15. novembra 2006. Odbor je sprejel ugodno mnenje o tem sestanku.

               (15)

               Finski ukrepi so bili sprejeti 22. februarja 2007 in so začeli veljati 1. marca 2007 –

         SKLENILA:
   Člen 1
   Ukrepi, ki jih je Finska v skladu s členom 3a(1) Direktive 89/552/EGS dne 22. septembra 2006 priglasila Komisiji, so v skladu s pravom Skupnosti.
   Člen 2
   Ukrepi, ki jih je Finska dokončno sprejela in so navedeni v Prilogi k temu sklepu, se v skladu s členom 3a(2) Direktive 89/552/EGS objavijo v Uradnem listu.

      V Bruslju, 25. junija 2007

            Za Komisijo

         Viviane REDING

            Članica Komisije

      (1)  UL L 298, 17.10.1989, str. 23. Direktiva, kakor je bila spremenjena z Direktivo Evropskega parlamenta in Sveta 97/36/ES (UL L 202, 30.7.1997, str. 60).

      PRILOGA
      Objava v skladu s členom 3a(2) Direktive Sveta 89/552/EGS o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov
      Ukrepi, ki jih je sprejela Finska in se objavijo v skladu s členom 3a(2) Direktive 89/552/EGS, so:

         „VLADNI ODLOK O
         televizijskem predvajanju družbeno pomembnih dogodkov
         sprejet v Helsinkih dne 22. februarja 2007
         V skladu s sklepom vlade o predlogu Ministrstva za promet in zveze se na podlagi oddelka 20(3) Zakona o delovanju televizije in radia (744/1998), izdanega dne 9. oktobra 2003, kakor je bil spremenjen z Zakonom št. 394/2003, sprejme naslednje
         Oddelek 1
         Družbeno pomembni dogodki
         Naslednji dogodki so pomembni za finsko družbo, kakor je navedeno v oddelku 20(3) Zakona o poslovanju televizije in radia (744/1998):

                     1.

                     poletne in zimske olimpijske igre, ki jih organizira mednarodni olimpijski odbor;

                     2.

                     otvoritvena tekma, četrtfinalne, polfinalne in finalne tekme nogometnega svetovnega pokala, ki jih organizira FIFA (the Fédération Internationale de Football Association), in tekme finskega moštva;

                     3.

                     otvoritvena tekma, četrtfinalne, polfinalne in finalne tekme evropskega nogometnega prvenstva, ki jih organizira UEFA (Union of European Football Associations), in tekme finskega moštva;

                     4.

                     svetovna prvenstva v hokeju na ledu za moške, ki jih organizira Mednarodna hokejska zveza (IIHF);

                     5.

                     svetovna prvenstva v nordijskem smučanju, ki jih organizira Mednarodna smučarska zveza (FIS);

                     6.

                     svetovna prvenstva v atletiki, ki jih organizira Mednarodno združenje atletskih zvez (IAAF);

                     7.

                     evropska prvenstva v atletiki, ki jih organizira Evropska atletska zveza (EAA).

               Otvoritvena tekma, polfinale in finale nogometnega svetovnega pokala in tekme finskega moštva, otvoritvena tekma, polfinale in finale evropskih nogometnih prvenstev in tekme finskega moštva, polfinale in finale svetovnih prvenstev v hokeju na ledu za moške in tekme finskega moštva, kot so navedeni v pododdelku 1 zgoraj, se morajo predvajati v celoti v neposrednem prenosu.
         Drugi dogodki iz pododdelka 1 se lahko predvajajo v celoti ali delno, v neposrednem ali poznejšem prenosu.
         Oddelek 2
         Ta odlok začne veljati 1. marca 2007.
         Ta odlok se ne uporablja za izključne pravice, kupljene pred začetkom veljavnosti tega odloka.

            Helsinki, 22. februarja 2007

               Susanna HUOVINEN

                  Ministrica za promet in zveze

               Ismo KOSONEN

                  Direktor enote“


title: Sklep Sveta z dne 4. junija 2009 o imenovanju britanskega nadomestnega člana Odbora regij

text:
               11.6.2009

               SL

               Uradni list Evropske unije

               C 132/3

      SKLEP SVETA

   z dne 4. junija 2009
   o imenovanju britanskega nadomestnega člana Odbora regij
   2009/C 132/03
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga vlade Združenega kraljestva,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Mesto nadomestnega člana se je sprostilo zaradi imenovanja Roberta BRIGHTA za člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se za nadomestnega člana Odbora regij imenuje:
   Chris HOLLEY, Councillor for City and Council of Swansea, Wales.
   Člen 2
   Ta sklep začne učinkovati na dan sprejetja.

      V Luxembourgu, 4. junija 2009

            Za Svet

            Predsednik

         Martin PECINA

      (1)  UL L 56, 25.2.2006, str. 75.


title: 2014/103/SZVP: Sklep Političnega in varnostnega odbora EUFOR RCA/1/2014 z dne 19. februarja 2014 o imenovanju poveljnika sil EU v vojaški operaciji Evropske unije v Srednjeafriški republiki (EUFOR RCA)

text:
               22.2.2014

               SL

               Uradni list Evropske unije

               L 54/18

      SKLEP POLITIČNEGA IN VARNOSTNEGA ODBORA EUFOR RCA/1/2014
   z dne 19. februarja 2014
   o imenovanju poveljnika sil EU v vojaški operaciji Evropske unije v Srednjeafriški republiki (EUFOR RCA)
   (2014/103/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta 2014/73/SZVP z dne 10. februarja 2014 o vojaški operaciji Evropske unije v Srednjeafriški republiki (EUFOR RCA) (1) in zlasti člena 5 Sklepa,
   ob upoštevanju naslednjega:

               (1)

               Svet je v skladu s členom 5 Sklepa 2014/73/SZVP za sprejemanje sklepov o imenovanju poveljnika sil EU v EUFOR RCA pooblastil Politični in varnostni odbor.

               (2)

               Poveljnik operacije EU je priporočil, da se za poveljnika sil EU v EUFOR RCA imenuje generalbrigadirja Thierryja LIONA.

               (3)

               Vojaški odbor EU to priporočilo podpira.

               (4)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Generalbrigadir Thierry LION je imenovan za poveljnika sil EU v vojaški operaciji Evropske unije v Srednjeafriški republiki (EUFOR RCA).
   Člen 2
   Ta sklep začne veljati na dan sprejetja.

      V Bruslju, 19. februarja 2014

            Za Politični in varnostni odbor

            Predsednik

         W. STEVENS

      (1)  UL L 40, 11.2.2014, str. 59.


title: Sklep Sveta (EU) 2017/1912 z dne 9. oktobra 2017 o sklenitvi Sporazuma med Evropsko unijo in Islandijo o zaščiti geografskih označb za kmetijske proizvode in živila

text:
               24.10.2017

               SL

               Uradni list Evropske unije

               L 274/1

         SKLEP SVETA (EU) 2017/1912
   z dne 9. oktobra 2017
   o sklenitvi Sporazuma med Evropsko unijo in Islandijo o zaščiti geografskih označb za kmetijske proizvode in živila
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s točko (a)(v) člena 218(6) in člena 218(7) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               V skladu s Sklepom Sveta (EU) 2016/2136 (1) je Komisija dne 23. marca 2017 podpisala Sporazum med Evropsko unijo in Islandijo o zaščiti geografskih označb za kmetijske proizvode in živila (v nadaljnjem besedilu: Sporazum) s pridržkom njegove poznejše sklenitve.

               (2)

               Pogodbenici se strinjata, da bosta medsebojno pospeševali usklajen razvoj geografskih označb, kot so opredeljene v členu 22(1) Sporazuma o trgovinskih vidikih pravic intelektualne lastnine (2), ter spodbujali trgovino s kmetijskimi proizvodi in živili z geografskimi označbami s poreklom z ozemelj pogodbenic.

               (3)

               Na podlagi Sporazuma bodo geografske označbe kmetijskih proizvodov in živil iz Unije zaščitene na Islandiji, čeprav Islandija še ni registrirala svojih zaščitenih geografskih označb. Sporazum določa mehanizem za posodabljanje seznama geografskih označb in za vključitev novih geografskih označb v poznejši fazi v okviru postopka skupnega odbora.

               (4)

               Nekatere naloge za izvajanje Sporazuma so bile dodeljene skupnemu odboru, ustanovljenemu v skladu s členom 10 Sporazuma, vključno s pooblastilom za spreminjanje določenih tehničnih vidikov Sporazuma ter določenih prilog k Sporazumu. Določiti bi bilo treba postopek za oblikovanje stališča Unije v navedenem skupnem odboru glede vprašanj v zvezi s Sporazumom.

               (5)

               Sporazum bi bilo treba odobriti–

         SPREJEL NASLEDNJI SKLEP:
   Člen 1
   Sporazum med Evropsko unijo in Islandijo o zaščiti geografskih označb za kmetijske proizvode in živila se odobri v imenu Unije.
   Besedilo Sporazuma je priloženo temu sklepu.
   Člen 2
   Predsednik Sveta v imenu Unije pošlje uradno obvestilo iz člena 11 Sporazuma (3).
   Člen 3
   Komisija zastopa Evropsko unijo v skupnem odboru, ustanovljenem v skladu s členom 10 Sporazuma (v nadaljnjem besedilu: skupni odbor).
   Spremembe Sporazuma na podlagi odločitev skupnega odbora odobri Komisija v imenu Unije. Če zainteresirane strani po nasprotovanju v zvezi z geografsko označbo ne morejo doseči soglasja, Komisija sprejme stališče v skladu s postopkom iz člena 57(2) Uredbe (EU) št. 1151/2012 Evropskega parlamenta in Sveta (4).
   Člen 4
   Ta sklep začne veljati na dan sprejetja.

      V Luxembourgu, 9. oktobra 2017

            Za Svet

            Predsednik

         S. KIISLER

      (1)  Sklep Sveta (EU) 2016/2136 z dne 21. novembra 2016 o podpisu, v imenu Evropske unije, Sporazuma med Evropsko unijo in Islandijo o zaščiti geografskih označb za kmetijske proizvode in živila (UL L 332, 7.12.2016, str. 1.

      (2)  Priloga 1C k Marakeškemu sporazumu o ustanovitvi Svetovne trgovinske organizacije, ki je bil podpisan 15. aprila 1994 v Marakešu v Maroku.

      (3)  Generalni sekretariat Sveta v Uradnem listu Evropske unije objavi datum začetka veljavnosti sporazuma.

      (4)  Uredba (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (UL L 343, 14.12.2012, str. 1).


title: Sklep Sveta z dne 21. decembra 1999 o začasni uporabi Sporazuma med Evropsko skupnostjo in Nekdanjo jugoslovansko republiko Makedonijo o trgovini s tekstilnimi izdelki

text:
Pomembno pravno obvestilo

|

31999D0875

Uradni list L 344 , 31/12/1999 str. 0001 - 0001

		Sklep Svetaz dne 21. decembra 1999o začasni uporabi Sporazuma med Evropsko skupnostjo in Nekdanjo jugoslovansko republiko Makedonijo o trgovini s tekstilnimi izdelki(1999/875/ES)SVET EVROPSKE UNIJE JE,ob upoštevanju Pogodbe o ustanovitvi Evropske skupnosti in zlasti člena 133(2) v povezavi s prvim stavkom člena 300(2)ob upoštevanju predloga Komisije,ob upoštevanju naslednjega:(1) Komisija je v imenu Evropske skupnosti s pogajanji uskladila Sporazum z Nekdanjo jugoslovansko republiko Makedonijo o trgovini s tekstilnimi izdelki;(2) Ta sporazum bi se moral začasno uporabljati od 1. januarja 2000 do dokončanja postopkov, potrebnih za njegovo sklenitev, pod pogojem vzajemne začasne uporabe s strani Nekdanje jugoslovanske republike Makedonije,SKLENIL:Edini členSporazum med Evropsko skupnostjo in Nekdanjo jugoslovansko republiko Makedonijo o trgovini s tekstilnimi izdelki se začasno uporablja od 1. januarja 2000 do dokončanja postopkov, potrebnih za njegovo sklenitev, pod pogojem vzajemne začasne uporabe s strani Nekdanje jugoslovanske republike Makedonije [1].Besedilo Sporazuma je priloženo k temu sklepu.V Bruslju, 21. decembra 1999Za SvetPredsednikT. Halonen[1] Datum začetka uporabe začasnega sporazuma bo objavljen v Uradnem listu Evropskih skupnosti, serija C.--------------------------------------------------


title: Sklep Sveta (SZVP) 2017/667 z dne 6. aprila 2017 o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji

text:
               7.4.2017

               SL

               Uradni list Evropske unije

               L 94/45

         SKLEP SVETA (SZVP) 2017/667
   z dne 6. aprila 2017
   o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta (SZVP) 2016/849 z dne 27. maja 2016 o omejevalnih ukrepih proti Demokratični ljudski republiki Koreji in razveljavitvi Sklepa 2013/183/SZVP (1) ter zlasti člena 33(2) Sklepa,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 27. maja 2016 sprejel Sklep (SZVP) 2016/849.

               (2)

               Glede na to, da Demokratična ljudska republika Koreja (DLRK) še naprej izvaja dejavnosti v zvezi s širjenjem orožja, bi bilo treba na seznam oseb in subjektov, odgovornih za programe DLRK, povezane z jedrskim orožjem, balističnimi izstrelki ali drugim orožjem za množično uničevanje, ali oseb ali subjektov, ki delujejo v njihovem imenu ali po njihovih navodilih, iz Priloge II k Sklepu (SZVP) 2016/849 dodati štiri osebe.

               (3)

               Sklep (SZVP) 2016/849 bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Priloga II k Sklepu (SZVP) 2016/849 se spremeni, kot je določeno v Prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 6. aprila 2017

            Za Svet

            Predsednik

         L. GRECH

      (1)  UL L 141, 28.5.2016, str. 79.

      PRILOGA
      Na seznam oseb iz oddelka I.A Priloge II k Sklepu (SZVP) 2016/849 se dodajo naslednje osebe:
      I.   Osebe in subjekti, odgovorni za programe DLRK, povezane z jedrskim orožjem, balističnimi izstrelki ali drugim orožjem za množično uničevanje, ali osebe ali subjekti, ki delujejo v njihovem imenu ali po njihovih navodilih, ali subjekti v njihovi lasti ali pod njihovim nadzorom
      A.   Osebe

                  Ime

                  Drugo ime

                  Datum rojstva

                  Datum uvrstitve na seznam

                  Utemeljitev

                  31

                  RI Myong Su

                  Datum rojstva: 1937
                  Kraj rojstva: Myongchon, Severni Hamgyong

                  7.4.2017

                  Podpredsednik osrednje vojaške komisije Delavske stranke Koreje in poveljnik ljudskih oboroženih sil. Ri Myong Su je v tej funkciji na ključnem položaju za zadeve nacionalne obrambe in odgovoren za podporo ali spodbujanje programov DLRK, povezanih z jedrskim orožjem, balističnimi izstrelki ali drugim orožjem za množično uničevanje.

                  32

                  SO Hong Chan

                  Datum rojstva: 30.12.1957
                  Kraj rojstva: Kangwon
                  Potni list: PD836410105
                  Datum poteka veljavnosti potnega lista: 27.11.2021

                  7.4.2017

                  Prvi namestnik ministra ljudskih oboroženih sil, član osrednje vojaške komisije Delavske stranke Koreje in generalpolkovnik ljudskih oboroženih sil. So Hong Chan je v tej funkciji odgovoren za podporo ali spodbujanje programov DLRK, povezanih z jedrskim orožjem, balističnimi izstrelki ali drugim orožjem za množično uničevanje.

                  33

                  WANG Chang Uk

                  Datum rojstva: 29.5.1960

                  7.4.2017

                  Minister za industrijo in atomsko energijo. Wang Chang Uk je v tej funkciji odgovoren za podporo ali spodbujanje programov DLRK, povezanih z jedrskim orožjem, balističnimi izstrelki ali drugim orožjem za množično uničevanje.

                  34

                  JANG Chol

                  Datum rojstva: 31.3.1961
                  Kraj rojstva: Pyongyang
                  Št. potnega lista: 563310042

                  7.4.2017

                  Predsednik nacionalne akademije znanosti, ustanove, ki je namenjena razvijanju tehnoloških in znanstvenih zmogljivosti DLRK. Jang Chol je v tej funkciji na ključnem položaju za razvoj jedrskih dejavnosti DLRK in odgovoren za podporo ali spodbujanje programov DLRK, povezanih z jedrskim orožjem, balističnimi izstrelki ali drugim orožjem za množično uničevanje.


title: 2005/509/ES: Sklep Sveta z dne 12. julija 2005 o imenovanju nemškega nadomestnega člana Odbora regij

text:
               16.7.2005

               SL

               Uradni list Evropske unije

               L 185/32

      SKLEP SVETA

   z dne 12. julija 2005
   o imenovanju nemškega nadomestnega člana Odbora regij
   (2005/509/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 263,
   ob upoštevanju predloga nemške vlade,
   ob upoštevanju naslednjega:

               (1)

               Svet je 22. januarja 2002 sprejel Sklep 2002/60/ES o imenovanju članov in nadomestnih članov Odbora regij za obdobje od 26. januarja 2002 do 25. januarja 2006 (1).

               (2)

               Po poteku mandata ge. Barbare BRÜNING, s katerim se je Svet seznanil 19. aprila 2005, se je sprostilo mesto nadomestnega člana Odbora regij –

         SKLENIL:
   Člen 1
   V Odbor regij se kot nadomestni član za preostanek mandata, torej do 25. januarja 2006, imenuje:

               g. Stefan KRAXNER
               Mitglied der Hamburgischen Bürgerschaft
               (poslanec deželnega parlamenta v Hamburgu)

         Člen 2
   Ta sklep se objavi v Uradnem listu Evropske unije.
   Uveljavi se na dan sprejetja.

      V Bruslju, 12. julija 2005

            Za Svet

            Predsednik

         G. BROWN

      (1)  UL L 24, 26.1.2002, str. 38.


title: 2008/311/ES,Euratom: Sklep Sveta z dne 14. aprila 2008 o imenovanju irskega člana Ekonomsko-socialnega odbora

text:
               17.4.2008

               SL

               Uradni list Evropske unije

               L 107/31

      SKLEP SVETA

   z dne 14. aprila 2008
   o imenovanju irskega člana Ekonomsko-socialnega odbora
   (2008/311/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 259 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
   ob upoštevanju Sklepa Sveta 2006/651/ES, Euratom (1),
   ob upoštevanju predloga, ki ga je predložila irska vlada,
   ob upoštevanju mnenja Komisije,
   ker se je po odstopu g. Arthurja FORBESA sprostilo mesto člana Ekonomsko-socialnega odbora –
   SKLENIL:
   Člen 1
   Ga. Heidi LOUGHEED, Head of IBEC Europe, se imenuje za članico Ekonomsko-socialnega odbora za preostanek mandata, ki se izteče 20. septembra 2010.
   Člen 2
   Ta sklep začne učinkovati na dan sprejetja.

      V Luxembourgu, 14. aprila 2008

            Za Svet

            Predsednik

         I. JARC

      (1)  UL L 269, 28.9.2006, str. 13. Sklep, kakor je bil spremenjen s Sklepom 2007/622/ES, Euratom (UL L 253, 28.9.2007, str. 39).


title: 2011/756/EU: Sklep Evropskega parlamenta z dne 25. oktobra 2011 o razrešnici glede izvrševanja proračuna Evropske policijske akademije za proračunsko leto 2009

text:
               26.11.2011

               SL

               Uradni list Evropske unije

               L 313/17

         SKLEP EVROPSKEGA PARLAMENTA
   z dne 25. oktobra 2011
   o razrešnici glede izvrševanja proračuna Evropske policijske akademije za proračunsko leto 2009
   (2011/756/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske policijske akademije za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2009, skupaj z odgovori akademije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju svojega sklepa z dne 10. maja 2011 (2) o odlogu sprejetja odločitve o podelitvi razrešnice za proračunsko leto 2009 ter ob upoštevanju odgovorov direktorja Evropske policijske akademije,
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (4) in zlasti člena 16 Sklepa,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5) in zlasti člena 94 Uredbe,
   ob upoštevanju Sklepa Komisije C(2011) 4680 z dne 30. junija 2011, s katerim je odobrila odstopanje od Uredbe (ES, Euratom) št. 2343/2002, ki ga je zahtevala Evropska policijska akademija,
   ob upoštevanju poročila Evropske policijske akademije z dne 12. julija 2010 o povračilu zasebnih izdatkov (10/0257/KA),
   ob upoštevanju zunanje revizije povračil zasebnih izdatkov, ki jo je naročila Evropska policijska akademija (št. pogodbe CEPOL/2010/001),
   ob upoštevanju končnega poročila o petletnem zunanjem ocenjevanju Evropske policijske akademije (št. pogodbe CEPOL/CT/2010/002),
   ob upoštevanju letnega poročila o dejavnostih Generalnega direktorata za pravosodje, svobodo in varnost za leto 2009,
   ob upoštevanju četrtega poročila Evropske policijske akademije o napredku pri izvajanju večletnega akcijskega načrta za obdobje 2010–2014,
   ob upoštevanju letnega poročila Evropskega računskega sodišča o izvajanju večletnega akcijskega načrta Evropske policijske akademije za obdobje 2010–2014,
   ob upoštevanju sporočila službe za notranjo revizijo z dne 4. julija 2011 (Ref. Ares (2011) 722479) o tretjem poročilu o napredku pri izvajanju večletnega akcijskega načrta Evropske policijske akademije za obdobje 2010–2014,
   ob upoštevanju poročila Evropske policijske akademije o izvajanju resolucije Evropskega parlamenta o podelitvi razrešnice akademiji za proračunsko leto 2009 ter prilog k temu poročilu,
   ob upoštevanju poročila Evropske policijske akademije o uporabi priročnika za javna naročila v obdobju od 1. julija 2010 do 1. julija 2011 ter priloge k temu poročilu,
   ob upoštevanju člena 77 in Priloge VI Poslovnika,
   ob upoštevanju drugega poročila Odbora za proračunski nadzor (A7-0330/2011),

               1.

               direktorju Evropske policijske akademije podeli razrešnico glede izvrševanja proračuna akademije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je sestavni del sklepa, posreduje direktorju Evropske policijske akademije, Svetu, Komisiji in Računskemu sodišču ter poskrbi, da se objavita v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 137.

      (2)  UL L 250, 27.9.2011, str. 260.

      (3)  UL L 248, 16.9.2002, str. 1.

      (4)  UL L 256, 1.10.2005, str. 63.

      (5)  UL L 357, 31.12.2002, str. 72.
    ---documentbreak---

               26.11.2011

               SL

               Uradni list Evropske unije

               L 313/19

         RESOLUCIJA EVROPSKEGA PARLAMENTA
   z dne 25. oktobra 2011
   s pripombami, ki so del sklepa o razrešnici glede izvrševanja proračuna Evropske policijske akademije za proračunsko leto 2009
   EVROPSKI PARLAMENT,
   ob upoštevanju končnih letnih računovodskih izkazov Evropske policijske akademije za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2009, skupaj z odgovori akademije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju svojega sklepa z dne 10. maja 2011 (2) o odlogu sprejetja odločitve o podelitvi razrešnice za proračunsko leto 2009 ter ob upoštevanju odgovorov direktorja Evropske policijske akademije,
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (4) in zlasti člena 16 Sklepa,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5) in zlasti člena 94 Uredbe,
   ob upoštevanju Sklepa Komisije C(2011) 4680 z dne 30. junija 2011, s katerim je odobrila odstopanje od Uredbe (ES, Euratom) št. 2343/2002, ki ga je zahtevala Evropska policijska akademija,
   ob upoštevanju poročila Evropske policijske akademije z dne 12. julija 2010 o povračilu zasebnih izdatkov (10/0257/KA),
   ob upoštevanju zunanje revizije povračil zasebnih izdatkov, ki jo je naročila Evropska policijska akademija (št. pogodbe CEPOL/2010/001),
   ob upoštevanju končnega poročila o petletnem zunanjem ocenjevanju Evropske policijske akademije (št. pogodbe CEPOL/CT/2010/002),
   ob upoštevanju letnega poročila o dejavnostih Generalnega direktorata za pravosodje, svobodo in varnost za leto 2009,
   ob upoštevanju četrtega poročila Evropske policijske akademije o napredku pri izvajanju večletnega akcijskega načrta za obdobje 2010–2014,
   ob upoštevanju letnega poročila Evropskega računskega sodišča o izvajanju večletnega akcijskega načrta Evropske policijske akademije za obdobje 2010–2014,
   ob upoštevanju sporočila službe za notranjo revizijo z dne 4. julija 2011 (Ref. Ares (2011) 722479) o tretjem poročilu o napredku pri izvajanju večletnega akcijskega načrta Evropske policijske akademije za obdobje 2010–2014,
   ob upoštevanju poročila Evropske policijske akademije o izvajanju resolucije Evropskega parlamenta o podelitvi razrešnice akademiji za proračunsko leto 2009 ter prilog k temu poročilu,
   ob upoštevanju poročila Evropske policijske akademije o uporabi priročnika za javna naročila v obdobju od 1. julija 2010 do 1. julija 2011 ter priloge k temu poročilu,
   ob upoštevanju člena 77 in Priloge VI Poslovnika,
   ob upoštevanju drugega poročila Odbora za proračunski nadzor (A7-0330/2011),

               A.

               ker je bila akademija ustanovljena leta 2001 in je bila s 1. januarjem 2006 spremenjena v organ Skupnosti v smislu člena 185 finančne uredbe, zanjo pa veljajo določbe okvirne finančne uredbe za agencije,

               B.

               ker je Računsko sodišče v svojem poročilu o letnih računovodskih izkazih akademije za proračunski leti 2006 in 2007 izdalo mnenje s pridržkom glede zakonitosti in pravilnosti z izkazi povezanih transakcij, saj postopki javnih naročil niso bili v skladu z določbami finančne uredbe,

               C.

               ker je Računsko sodišče v svojem poročilu o letnih računovodskih izkazih akademije za proračunsko leto 2008 dodalo poudarjeno zadevo k svojemu mnenju o zanesljivosti računovodskih izkazov brez izrecnega pridržka ter izdalo mnenje s pridržkom glede zakonitosti in pravilnosti z izkazi povezanih transakcij,

               D.

               ker je Parlament s sklepom z dne 7. oktobra 2010 (6) zavrnil podelitev razrešnice direktorju akademije glede izvrševanja proračuna akademije za proračunsko leto 2008,

               E.

               ker je Računsko sodišče v poročilu o letnih računovodskih izkazih akademije za proračunsko leto 2009 ponovno izdalo mnenje s pridržkom glede zakonitosti in pravilnosti z izkazi povezanih transakcij,

               F.

               ker je Parlament z omenjenim sklepom z dne 10. maja 2011 zavrnil podelitev razrešnice direktorju akademije glede izvrševanja proračuna akademije za proračunsko leto 2009,

               G.

               ker je Računsko sodišče v poročilu o večletnem akcijskem načrtu akademije za obdobje 2010–2014 navedlo, da akademija napreduje v skladu z mejniki, opredeljenimi v tem načrtu,

               H.

               ker je služba za notranjo revizijo v sporočilu direktorju akademije z dne 4. julija 2011 zapisala, da je opis izvajanja večletnega akcijskega načrta akademije v poročilu o napredku sicer zelo splošen, vendar vseeno omogoča jasen pregled nad doseganjem posameznih mejnikov, zato je zadovoljiva osnova za obveščanje različnih interesnih skupin,

               I.

               ker je Komisija s Sklepom C(2011) 4680 z dne 30. junija 2011 akademiji dovolila odstopanje od določbe člena 74b Uredbe (ES, Euratom) št. 2343/2002,

      Splošna ocena

               1.

               je seznanjen z ukrepi, ki jih je novo vodstvo akademije uvedlo v odgovor na zahtevo Parlamenta po odpravi pomanjkljivosti, potem ko so bile pri izvrševanju proračuna za leto 2009 ugotovljene hude nepravilnosti; še zlasti pozdravlja naslednje pravočasno sprejete ukrepe kot odgovor na zahteve Parlamenta:

                           (a)

                           revizijo finančne uredbe akademije z uvedbo odstopanja v zvezi z izključitvijo izbora strokovnjakov za izobraževanje iz postopka javnega naročila, da bo mogoče uporabiti strokovnjake z nacionalnih policijskih izobraževalnih inštitutov in tako zagotoviti stroškovno učinkovitost ter zastopanost teh ustanov v mreži akademije;

                           (b)

                           zagotovilo Računskega sodišča in službe za notranjo revizijo, da večletni akcijski načrt akademije za obdobje 2010–2014 omogoča jasen pregled nad doseganjem posameznih mejnikov in da akademija napreduje glede na zastavljene cilje;

                           (c)

                           poročilo o uporabi priročnika za javna naročila na akademiji v obdobju od 1. julija 2010 do 1. julija 2011;

                           (d)

                           odločitev upravnega odbora akademije, da Komisiji podeli glasovalno pravico;

               2.

               nestrpno pričakuje, da bo Komisija leta 2012 predstavila nov pravni okvir akademije, s katerim bo omenjena glasovalna pravica Komisije vključena v postopke upravnega odbora;

               3.

               poudarja, da bo organ za podelitev razrešnice pozorno spremljal stopnjo izvajanja ukrepov, sprejetih med prihodnjimi postopki razrešnice;

               4.

               ugotavlja, da končno poročilo o petletnem zunanjem ocenjevanju akademije navaja, da bi bila selitev akademije utemeljena; zato poziva Računsko sodišče, naj v letu 2012 pripravi posebno poročilo, v katerem bo opredelilo finančne in operativne stroške in koristi spojitve nalog akademije z nalogami Europola;

      Posebni ukrepi, ki jih je akademija sprejela, da bi odpravila pomanjkljivosti

      Postopki javnih naročil

               5.

               priznava, da je akademija končno sestavila in začela uporabljati interni priročnik za javna naročila, kot je Parlament zahteval v razrešnici akademiji za leti 2008 in 2009; je seznanjen s tem, da je akademija ta priročnik sprejela 8. junija 2010 in da je začel veljati 1. julija 2010 ter da je bil imenovan koordinator za javna naročila;

               6.

               pozdravlja prvo poročilo akademije o uporabi priročnika za javna naročila v obdobju od 1. julija 2010 do 1. julija 2011; kljub temu pričakuje oceno Računskega sodišča o uporabi tega priročnika;

               7.

               je preveril statistično poročilo akademije za obdobje od 1. julija 2010 do 1. julija 2011; pozdravlja dejstvo, da ta dokument vsebuje vse informacije o postopkih javnega naročanja, ki jih potrebuje Parlament; na podlagi tega poročila in poročila o uporabi priročnika za javna naročila ugotavlja, da je akademija ves čas spremljala in nadzirala postopke, ki jih je uporabljala;

      Pravila o odhodkih za tečaje

               8.

               je seznanjen z dejstvom, da je akademija 28. aprila 2011 na Komisijo naslovila zahtevo za spremembo svoje finančne uredbe, in sicer z vključitvijo člena 74c, ki predvideva odstopanje od Uredbe (ES, Euratom) št. 2343/2002 v zvezi z izključitvijo izbora strokovnjakov za izobraževanje iz postopka javnega naročila, da bo mogoče uporabiti strokovnjake iz nacionalnih policijskih izobraževalnih zavodov;

               9.

               pozdravlja Sklep Komisije C(2011) 4680 z dne 30. junija 2011, s katerim je ta omenjeno odstopanje odobrila;

               10.

               meni, da bi morala akademija dovoliti neposreden dostop do svojega podrobnega proračuna, ki bi moral vsebovati seznam sklenjenih pogodb in sklepov o javnih naročilih; meni tudi, da bi morala ta seznam objaviti na svojem spletnem mestu v skladu z določbami finančne uredbe, brez podrobnosti o pogodbah, katerih razkritje bi lahko pomenilo varnostno tveganje;

      Prenos proračunskih sredstev

               11.

               je seznanjen z dejstvom, da je akademija v sklopu tekočega proračunskega poslovodenja oblikovala register organizacijskega tveganja, da bi omilila tveganje nezadostne porabe; akademijo vseeno opozarja na pomen načrtovanja in spremljanja izvrševanja proračuna, da se omeji prenos proračunskih sredstev v naslednje leto; poziva Računsko sodišče in službo za notranjo revizijo, naj Parlamentu zagotovita, da je akademija uvedla učinkovite izboljšave na tem področju in da ima na voljo vse mehanizme za načrtovanje in spremljanje;

      Napake v računovodskih izkazih

               12.

               potrjuje, da je akademija kljub precejšnji zamudi pri pripravi začasnih računovodskih izkazov za leto 2009 Parlamentu zagotovila, da je leta 2010 poostrila finančno disciplino in notranje kontrole; pričakuje poročilo Računskega sodišča o letnih računovodskih izkazih akademije za leto 2010, da se prepriča, ali je zagotovilo akademije utemeljeno;

               13.

               pozdravlja odločitev upravnega odbora akademije iz marca 2011, da bo stare standarde notranje kontrole nadomestil z nedavno sprejetimi 16 standardi notranje kontrole Komisije;

               14.

               meni, da bo 16 novih standardov notranje kontrole bolj v pomoč direktorju akademije, ne samo pri vzpostavitvi nadzora, temveč tudi pri preverjanju, ali kontrole delujejo po pričakovanjih;

               15.

               zato poziva akademijo, naj Parlament redno obvešča o fazah izvajanja teh 16 standardov notranje kontrole;

      Upravljanje kadrov

               16.

               je seznanjen z dejstvom, da je akademija razveljavila pogodbo, ki je bila po mnenju Računskega sodišča „nezakonita“; ugotavlja, da je pogodba prenehala veljati 15. septembra 2011 in da je bilo prosto delovno mesto že razpisano; poziva akademijo, naj organ za podelitev razrešnice sproti obvešča o razvoju dogodkov v zvezi s tem primerom;

               17.

               ugotavlja, da je bilo po oceni akademije izvajanje priročnika za zaposlovanje, ki naj bi postopke uskladil s Kadrovskimi predpisi za uradnike Evropske unije (7), zadovoljivo; poziva Računsko sodišče, naj Parlament obvešča o fazah izvajanja omenjenega priročnika;

      Proračunska sredstva, uporabljena za financiranje zasebnih odhodkov

               18.

               ugotavlja, da je sedanji direktor po zunanji reviziji naknadnega preverjanja podpisal nalog za izterjavo, po katerem naj bi prejšnji direktor vrnil znesek 2 014,94 EUR, od česar je bilo doslej izterjanih samo 43,45 EUR; obžaluje, da je bil izterjan tako majhen znesek glede na finančne izgube, ki jih je akademija utrpela pod vodstvom prejšnjega direktorja; je seznanjen z dejstvom, da je bilo zadnje opozorilo o dolgu izdano leta 2011 in da je naslednji korak sprožitev postopka pred angleškim sodiščem, da se ugotovi zakonitost dolga iz leta 2007, če bo sodba zadovoljiva, pa bo nato preostanek dolga skušala izterjati služba za izterjavo; poziva sedanjega direktorja, naj organ za podelitev razrešnice obvešča o razvoju dogodkov v tej zadevi;

      Večletni akcijski načrt akademije za obdobje 2010–2014

               19.

               ugotavlja, da je večja preglednost, ki jo zagotavljata sedanji direktor in njegova vodstvena ekipa, omogočila boljše razumevanje izzivov, s katerimi se akademija sooča, in privedla do potrebnih sprememb; v zvezi s tem pozdravlja politiko akademije, ki predvideva naslednje:

                           —

                           objavo mesečnega biltena in rednih poročil o napredku za upravni odbor, da imajo njegovi člani na voljo jasnejšo analizo stanja na področju dejavnosti akademije,

                           —

                           redno posodabljanje poročila o napredku pri izvajanju večletnega akcijskega načrta,

                           —

                           posredovanje letnih poročil službe za notranjo revizijo Parlamentu, v skladu z zadevnimi določbami finančne uredbe;

               20.

               pozdravlja dejstvo, da je Računsko sodišče v odgovor na zahtevo Parlamenta objavilo poročilo o izvajanju večletnega akcijskega načrta akademije za obdobje 2010–2014; ugotavlja, da je Računsko sodišče v tem poročilu navedlo, da izvajanje akcijskega načrta akademije poteka v skladu z vnaprej določenimi mejniki; v zvezi s tem pozdravlja dejstvo, da je akademija dokazano dokončala akcijski načrt 1 (vodenje), akcijski načrt 4 (potrjevanje finančnega sistema), akcijski načrt 5 (finančno okolje), akcijski načrt 6 (preglednost dela upravnega odbora), akcijski načrt 8 (strateški načrt) in akcijski načrt 9 (večletni kadrovski načrt); izvajanje akcijskega načrta 12 (nadzor javnih naročil) in preostalih akcijskih načrtov poteka v skladu z urnikom;

               21.

               poziva akademijo, naj se redno posvetuje s Parlamentom in naj mu še naprej poroča o napredku pri izvajanju večletnega akcijskega načrta;

               22.

               pozdravlja tudi sporočilo službe za notranjo revizijo o tretjem poročilu o napredku pri izvajanju večletnega akcijskega načrta akademije; še zlasti poudarja, da je služba za notranjo revizijo v tem sporočilu navedla, da se akademija ustrezno odziva na njene pripombe in priporočila ter da je opis izvajanja večletnega akcijskega načrta akademije v poročilu o napredku sicer zelo splošen, vendar vseeno omogoča jasen pregled nad doseganjem posameznih mejnikov, zato je zadovoljiva osnova za obveščanje različnih interesnih skupin, med drugim parlamentarnega odbora za proračunski nadzor;

      Strukturne pomanjkljivosti

               23.

               poudarja, da so stroški vodenja akademije visoki v primerjavi z njenimi dejavnostmi; zato pozdravlja prizadevanja akademije za zmanjšanje teh stroškov na 25. srečanju upravnega odbora junija 2011, ko je bilo dogovorjeno, da bodo vse komisije upravnega odbora do leta 2012 ukinjene, vse njegove delovne skupine pa bo treba kritično analizirati;

               24.

               glede ugotovitev horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (8) o uspešnosti, finančnem poslovodenju in nadzoru agencij.

      (1)  UL C 338, 14.12.2010, str. 137.

      (2)  UL L 250, 27.9.2011, str. 260.

      (3)  UL L 248, 16.9.2002, str. 1.

      (4)  UL L 256, 1.10.2005, str. 63.

      (5)  UL L 357, 31.12.2002, str. 72.

      (6)  UL L 320, 7.12.2010, str. 11.

      (7)  UL L 56, 4.3.1968, str. 1.

      (8)  UL L 250, 27.9.2011, str. 269.


title: Sklep Sveta (SZVP) 2017/154 z dne 27. januarja 2017 o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2016/1136

text:
               28.1.2017

               SL

               Uradni list Evropske unije

               L 23/21

         SKLEP SVETA (SZVP) 2017/154
   z dne 27. januarja 2017
   o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2016/1136
   SVET EVROPSKE UNIJE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 27. decembra 2001 sprejel Skupno stališče 2001/931/SZVP (1).

               (2)

               Svet je 12. julija 2016 sprejel Sklep (SZVP) 2016/1136 (2) o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP (v nadaljnjem besedilu: seznam).

               (3)

               V skladu s členom 1(6) Skupnega stališča 2001/931/SZVP je treba redno pregledovati imena oseb, skupin in subjektov s seznama, da se preveri, da obstajajo razlogi za njihovo ohranjanje na seznamu.

               (4)

               V tem sklepu je izid pregleda, ki ga je opravil Svet v zvezi z osebami, skupinami in subjekti, za katere se uporabljajo členi 2, 3 in 4 Skupnega stališča 2001/931/SZVP.

               (5)

               Svet je preveril, da so pristojni organi iz člena 1(4) Skupnega stališča 2001/931/SZVP sprejeli odločitve v zvezi z osebami, skupinami in subjekti s seznama, v katerih so ugotovili, da so bili ti vpleteni v teroristična dejanja v smislu člena 1(2) in (3) Skupnega stališča 2001/931/SZVP. Svet je tudi sklenil, da bi morali za osebe, skupine in subjekte, za katere se uporabljajo členi 2, 3 in 4 Skupnega stališča 2001/931/SZVP, še naprej veljati posebni omejevalni ukrepi iz navedenega skupnega stališča.

               (6)

               Seznam bi bilo treba ustrezno posodobiti, Sklep (SZVP) 2016/1136 pa bi bilo treba razveljaviti –

         SPREJEL NASLEDNJI SKLEP:
   Člen 1
   Seznam oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP, je v Prilogi k temu sklepu.
   Člen 2
   Sklep (SZVP) 2016/1136 se razveljavi.
   Člen 3
   Ta sklep začne veljati dan po objavi v Uradnem listu Evropske unije.

      V Bruslju, 27. januarja 2017

            Za Svet

            Predsednik

         E. SCICLUNA

      (1)  Skupno stališče Sveta 2001/931/SZVP z dne 27. decembra 2001 o uporabi posebnih ukrepov za boj proti terorizmu (UL L 344, 28.12.2001, str. 93).

      (2)  Sklep Sveta (SZVP) 2016/1136 z dne 12. julija 2016 o posodobitvi seznama oseb, skupin in subjektov, za katere se uporabljajo členi 2, 3 in 4 Skupnega stališča 2001/931/SZVP o uporabi posebnih ukrepov za boj proti terorizmu, in razveljavitvi Sklepa (SZVP) 2015/2430 (UL L 188, 13.7.2016, str. 21)

      PRILOGA

         SEZNAM OSEB, SKUPIN IN SUBJEKTOV IZ ČLENA 1

      I.   OSEBE

                  1.

                  ABDOLLAHI Hamed (alias Mustafa Abdullahi), rojen 11. avgusta 1960 v Iranu. Št. potnega lista: D9004878.

                  2.

                  AL-NASSER, Abdelkarim Hussein Mohamed, rojen v Al Ihsi (Saudova Arabija); državljan Saudove Arabije.

                  3.

                  AL YACOUB, Ibrahim Salih Mohammed, rojen 16. oktobra 1966 v Tarutu (Saudova Arabija); državljan Saudove Arabije.

                  4.

                  ARBABSIAR Manssor (alias Mansour Arbabsiar), rojen 6. ali 15. marca 1955 v Iranu; državljan Irana in Združenih držav Amerike. Št. potnega lista: C2002515 (Iran). Št. potnega lista: 477845448 (ZDA). Št. nacionalne osebne izkaznice: 07442833, datum izteka veljavnosti: 15. marec 2016 (vozniško dovoljenje ZDA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), rojen 8. marca 1978 v Amsterdamu (Nizozemska) – član skupine „Hofstadgroep“.

                  6.

                  EL HAJJ, Hassan Hassan, rojen 22. marca 1988 v kraju Zaghdraiya, Sidon, Libanon; državljan Kanade. Št. potnega lista: JX446643 (Kanada).

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), rojen leta 1963 v Libanonu; državljan Libanona.

                  8.

                  MELIAD, Farah, rojen 5. novembra 1980 v Sydneyju (Avstralija); državljan Avstralije. Št. potnega lista: M2719127 (Avstralija).

                  9.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), rojen 14. aprila 1965 ali 1. marca 1964 v Pakistanu. Št. potnega lista: 488555.

                  10.

                  ȘANLI, Dalokay (alias Sinan), rojen 13. oktobra 1976 v Pülümüru (Turčija).

                  11.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), rojen okoli leta 1957 v Iranu. Naslova: (1) Kermanshah, Iran; (2) vojaško oporišče Mehran, provinca Ilam, Iran.

                  12.

                  SHAKURI Ali Gholam, rojen okoli leta 1965 v Teheranu, Iran.

                  13.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), rojen 11. marca 1957 v Iranu; državljan Irana. Št. potnega lista: 008827 (iranski, diplomatski), izdan leta 1999. Naziv: generalmajor.

            II.   SKUPINE IN SUBJEKTI

                  1.

                  „Abu Nidal Organisation“ (Organizacija Abu Nidal) – „ANO“ (alias „Fatah Revolutionary Council“ (Revolucionarni svet Fataha), alias „Arab Revolutionary Brigades“ (Arabske revolucionarne brigade), alias „Black September“ (Črni september), alias „Revolutionary Organisation of Socialist Muslims“ (Revolucionarna organizacija socialističnih muslimanov)).

                  2.

                  „Al-Aqsa Martyr's Brigade“ (Brigada mučenikov Al Akse).

                  3.

                  „Al-Aksa e.V.“.

                  4.

                  „Babbar Khalsa'“.

                  5.

                  „Communist Party of the Philippines“ (Komunistična stranka Filipinov), vključno z „New Peoples Army“ (Nova ljudska vojska) – „NPA“, Filipini.

                  6.

                  „Gama'a al-Islamiyya“ (alias „Al-Gama'a al-Islamiyya“) („Islamic Group“ (Islamistična skupina) – „IG“).

                  7.

                  „İslami Büyük Doğu Akıncılar Cephesi“ – „IBDA-C“ („Great Islamic Eastern Warriors Front“ (Fronta islamskih bojevnikov velikega vzhoda)).

                  8.

                  „Hamas“, vključno s „Hamas-Izz al-Din al-Qassem“.

                  9.

                  „Hizballah Military Wing“ (vojaško krilo Hezbolaha) (alias „Hezbollah Military Wing“, alias „Hizbullah Military Wing“, alias „Hizbollah Military Wing“, alias „Hezballah Military Wing“, alias „Hisbollah Military Wing“, alias „Hizbu'llah Military Wing“, alias „Hizb Allah Military Wing“, alias „Jihad Council“ (in vse enote, ki mu poročajo, vključno s službo za zunanjo varnost)).

                  10.

                  „Hizbul Mudjahideen“ – „HM“.

                  11.

                  „Hofstadgroep“.

                  12.

                  „Khalistan Zindabad Force“ (Skupina Kalistan Zindabad) – „KZF“.

                  13.

                  „Kurdistan Workers' Party“ (Delavska stranka Kurdistana) – „PKK“ (alias „KADEK“, alias „KONGRA-GEL“).

                  14.

                  „Liberation Tigers of Tamil Eelam“ (Osvobodilni tigri tamilskega Eelama) – „LTTE“.

                  15.

                  „Ejército de Liberación Nacional“ („National Liberation Army“ (Nacionalna osvobodilna vojska)).

                  16.

                  „Palestinian Islamic Jihad“ (Palestinski islamski džihad) – „PIJ“.

                  17.

                  „Popular Front for the Liberation of Palestine“ (Ljudska fronta za osvoboditev Palestine) – „PFLP“.

                  18.

                  „Popular Front for the Liberation of Palestine – General Command“ (Ljudska fronta za osvoboditev Palestine – splošno poveljstvo) (alias „PFLP – General Command“ (PFLP – splošno poveljstvo)).

                  19.

                  „Fuerzas armadas revolucionarias de Colombia“ – „FARC“ („Revolutionary Armed Forces of Colombia“ (Oborožene revolucionarne sile Kolumbije)).

                  20.

                  „Devrimci Halk Kurtuluș Partisi-Cephesi“ – „DHKP/C“ (alias „Devrimci Sol“ („Revolutionary Left“ (Revolucionarna levica)), alias „Dev Sol“) („Revolutionary People's Liberation Army/Front/Party“ (Revolucionarna ljudska osvobodilna vojska/fronta/stranka)).

                  21.

                  „Sendero Luminoso“ – „SL“ („Shining Path“ (Sijoča pot)).

                  22.

                  „Teyrbazen Azadiya Kurdistan“ – „TAK“ (alias „Kurdistan Freedom Falcons“, alias „Kurdistan Freedom Hawks“ (Kurdistanski sokoli svobode)).


title: Sklep Evropskega parlamenta (EU) 2015/1706 z dne 29. aprila 2015 o zaključnem računu Evropskega inštituta za inovacije in tehnologijo za proračunsko leto 2013

text:
               30.9.2015

               SL

               Uradni list Evropske unije

               L 255/414

      SKLEP EVROPSKEGA PARLAMENTA (EU) 2015/1706
      z dne 29. aprila 2015
      o zaključnem računu Evropskega inštituta za inovacije in tehnologijo za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropskega inštituta za inovacije in tehnologijo za proračunsko leto 2013,

                  —

                  ob upoštevanju poročila Računskega sodišča o zaključnem računu Evropskega inštituta za inovacije in tehnologijo za proračunsko leto 2013 z odgovori inštituta (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice inštitutu glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe (ES) št. 294/2008 Evropskega parlamenta in Sveta z dne 11. marca 2008 o ustanovitvi Evropskega inštituta za inovacije in tehnologijo (5), zlasti člena 21,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor (A8-0077/2015),

         1.

            ugotavlja, da so podatki v končnem zaključnem računu Evropskega inštituta za inovacije in tehnologijo takšni kot v Prilogi k poročilu Računskega sodišča;

         2.

            odloži odobritev zaključnega računa Evropskega inštituta za inovacije in tehnologijo za proračunsko leto 2013;

         3.

            naroči svojemu predsedniku, naj ta sklep posreduje direktorju Evropskega inštituta za inovacije in tehnologijo, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 184.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 97, 9.4.2008, str. 1.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: Sklep Sveta z dne 28. junija 2004 o imenovanju članov in nadomestnih članov upravnega sveta Evropske fundacije za izboljšanje življenjskih razmer in delovnih pogojev Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške

text:
               18.1.2005

               SL

               Uradni list Evropske unije

               C 12/1

      SKLEP SVETA

   z dne 28. junija 2004
   o imenovanju članov in nadomestnih članov upravnega sveta Evropske fundacije za izboljšanje življenjskih razmer in delovnih pogojev Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške
   (2005/C 12/01)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju pogodb o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji (1), še zlasti člena 20,
   ob upoštevanju Uredbe Sveta (EGS) št. 1365/75 z dne 26. maja 1975 o ustanovitvi Evropske fundacije za zboljšanje življenjskih in delovnih razmer (2), kakor je bila nazadnje spremenjena z Uredbo (EGS) št. 1947/93 (3), še zlasti člena 6,
   ob upoštevanju seznamov kandidatov predstavnikov vlad, ki so jih Svetu posredovale vlade Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike, in seznamov kandidatov, predstavnikov organizacij delavcev in delodajalcev, ki jih je Svetu posredovala Komisija,
   ob upoštevanju naslednjega:

               (1)

               Svet je s Sklepom z dne 8. novembra 2001 (4) imenoval člane in nadomestne člane upravnega odbora Evropske fundacije za izboljšanje življenjskih razmer in delovnih pogojev za obdobje od 19. oktobra 2001 do 18. oktobra 2004;

               (2)

               treba je imenovati člane in nadomestne člane, predstavnike vlad novih držav članic in predstavnike organizacij delavcev in delodajalcev za obdobje do 18. oktobra 2004 –

         SPREJEL SKLEP:
   Edini člen
   Za člane in nadomestne člane upravnega odbora Evropske fundacije za izboljšanje življenjskih razmer in delovnih pogojev za obdobje do 18. oktobra 2004 so imenovani:
   I.   PREDSTAVNIKI VLADE

               Država

               Člani

               Nadomestni člani

               Češka republika

               g. Vlastimil VÁŇA

               g. Josef JIRKAL

               Estonija

               g. Tiit KAAD

               g. Ivar RAIK

               Ciper

               ga. Lenia SAMUEL

               g. Charalambos KOLOKOTRONIS

               Latvija

               ga. Ineta TĀRE

               ga. Ineta VJAKSE

               Litva

               ga. Rita KAZLAUSKIENE

               ga. Milda PETROKAITE

               Madžarska

               ga. Mária LADÓ

               ga. Edit VIRÁG

               Malta

               g. John GORMLEY

               ga. Anna BORG

               Poljska

               ga. Agnieszka CHLON- DOMIŃCZAK

               g. Jerzy CIECHAŃSKI

               Slovenija

               ga. Vladka KOMEL

               ga. Metka Štoka DEBEVEC

               Slovaška

               ga. Elena MICHALDOVÁ

               ga. Elena BARTUNKOVÁ

         II.   PREDSTAVNIKI ORGANIZACIJ DELAVCEV

               Država

               Člani

               Nadomestni člani

               Češka republika

               ga. Hana MÁLKOVÁ

               g. Luděk TOMAN

               Estonija

               ga. Vaike PARKEL

               ga. Kalle KALDA

               Ciper

               g. Demetris KITTENIS

               g. Petros THEOPHANOUS

               Latvija

               ga. Iveta OZOLA

               ga. Lolita BURBO

               Litva

               ga. Janina MATUIZIENE

               g. Vaidotas PETRONIS

               Madžarska

               ga. Erzsébet HANTI

               g. László GYIMESI

               Malta

               g. Michael PARNIS

               g. Charles MAGRO

               Poljska

               g. Bogdan OLSZEWSKI

               ga. Agata BARANOWSKA-GRYCUK

               Slovenija

               g. Pavle VRHOVEC

               g. Jure SNOJ

               Slovaška

               ga. Eva MEŠŤANOVÁ

               ga. Margita ANČICOVÁ

         III.   PREDSTAVNIKI ORGANIZACIJ DELODAJALCEV

               Drava

               Člani

               Nadomestni člani

               Ćeška republika

               ga. Vladimira DRBALOVÁ

               g. Josef FORNŮSEK

               Estonija

               ga. Eve PÄÄRENDSON

               g. Tarmo KRIIS

               Ciper

               g. Michael ANTONIOU

               ga. Lena PANAYIOTOU

               Latvija

               ga. Elīna EGLE

               g. Edgars KORČAGINS

               Litva

               ga. Laura SIRVYDIENE

               g. Dmitrj SLEPNIOV

               Madarska

               g. Antal CSUPORT

               g. Attila SZABADKAI

               Malta

               g. John SCICLUNA

               ga. Roselyn BORG

               Poljska

               g. Michał BONI

               g. Andrzej JANKOWSKI

               Slovenija

               g. Marjan RAVNIK

               ga. Nina GLOBOČNIK

               Slovaška

      V Luxembourgu, 28. junija 2004

            Za Svet

            Predsednik

         M. CULLEN

      (1)  UL L 236, 23.9.2003.

      (2)  UL L 139, 30.5.1975, str. 1.

      (3)  UL L 181, 23.7.1993, str. 13.

      (4)  UL C 327, 22.11.2001, str. 1.


title: Sklep Sveta z dne 6. maja 1986 o pristopu Evropske gospodarske skupnosti k Sporazumu o dajatve prostem začasnem uvozu medicinske, kirurške in laboratorijske opreme, posojene v brezplačno uporabo v bolnišnicah in drugih zdravstvenih ustanovah za diagnostične in zdravstvene namene

text:
Pomembno pravno obvestilo

|

31986D0181

Uradni list L 131 , 17/05/1986 str. 0047 - 0047 finska posebna izdaja: poglavje 2 zvezek 4 str. 0116  švedska posebna izdaja: poglavje 2 zvezek 4 str. 0116

		Sklep Svetaz dne 6. maja 1986o pristopu Evropske gospodarske skupnosti k Sporazumu o dajatve prostem začasnem uvozu medicinske, kirurške in laboratorijske opreme, posojene v brezplačno uporabo v bolnišnicah in drugih zdravstvenih ustanovah za diagnostične in zdravstvene namene(86/181/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju predloga Komisije,ker člena 1 in 2 Sporazuma o dajatve prostem začasnem uvozu medicinske, kirurške in laboratorijske opreme, posojene v brezplačno uporabo v bolnišnicah in drugih zdravstvenih ustanovah za diagnostične in zdravstvene namene, sestavljena na pobudo Sveta Evrope, predvidevata, da vsaka pogodbenica odobri vse možne ugodnosti za začasen, dajatve prost uvoz takšne opreme, ki ji jo daje v uporabo druga pogodbenica;ker je vsako avtonomno ali konvencionalno odstopanje od skupne carinske tarife v pristojnosti Skupnosti;ker začetek veljavnosti dodatnega protokola, na podlagi katerega lahko Skupnost postane pogodbenica navedenega sporazuma, omogoča Skupnosti, da izvršuje svojo pristojnost v tej zadevi; ker so odstopanja, ki jih določa navedeni sporazum, že predvidena v okviru pravil Skupnosti o začasnem uvozu;ker bi morala zato Skupnost postati pogodbenica zadevnega sporazuma,SKLENIL:Člen 1Pristop Skupnosti k Sporazumu o dajatve prostem začasnem uvozu medicinske, kirurške in laboratorijske opreme posojene v brezplačno uporabo v bolnišnicah in drugih zdravstvenih ustanovah za diagnostične in zdravstvene namene se odobri v imenu Skupnosti.Besedilo Sporazuma je priloženo temu sklepu.Člen 2Predsednik Sveta se pooblasti za imenovanje oseb, ki so pooblaščene za podpis Sporazuma, ki postane tako zavezujoč za Skupnost.V Bruslju, 6. maja 1986Za SvetPredsednikP. H. van Zeil--------------------------------------------------


title: Sklep Sveta z dne 4. junija 2009 o imenovanju nizozemskega člana Odbora regij

text:
               11.6.2009

               SL

               Uradni list Evropske unije

               C 132/2

      SKLEP SVETA

   z dne 4. junija 2009
   o imenovanju nizozemskega člana Odbora regij
   2009/C 132/02
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi odstopa Iva OPSTELTENA se je sprostilo mesto člana Odbora regij –

         SKLENIL:
   Člen 1
   Za preostanek mandata, ki se izteče 25. januarja 2010, se za člana Odbora regij imenuje:
   Ahmed ABOUTALEB, Burgemeester van Rotterdam (župan Rotterdama).
   Člen 2
   Ta sklep začne učinkovati na dan sprejetja.

      V Luksemburga, 4. junija 2009

            Za Svet

            Predsednik

         Martin PECINA

      (1)  UL L 56, 25.2.2006, str. 75.


title: 2007/279/ES: Sklep Evropske centralne banke z dne 17. aprila 2007 o sprejetju izvedbenih pravil v zvezi z varstvom podatkov v Evropski centralni banki (ECB/2007/1)

text:
               4.5.2007

               SL

               Uradni list Evropske unije

               L 116/64

      SKLEP EVROPSKE CENTRALNE BANKE

   z dne 17. aprila 2007
   o sprejetju izvedbenih pravil v zvezi z varstvom podatkov v Evropski centralni banki
   (ECB/2007/1)
   (2007/279/ES)
   IZVRŠILNI ODBOR EVROPSKE CENTRALNE BANKE JE –
   ob upoštevanju Pogodbe o ustanovitvi Evropske skupnosti in zlasti člena 286 Pogodbe,
   ob upoštevanju Uredbe (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (1) ter zlasti člena 24(8) Uredbe,
   ob upoštevanju naslednjega:

               (1)

               Uredba (ES) št. 45/2001 določa načela in pravila varstva podatkov, ki veljajo za vse institucije in organe Skupnosti, in opredeljuje uradno osebo za varstvo podatkov (UOVP), ki jo mora imenovati vsaka institucija in organ Skupnosti.

               (2)

               V skladu s členom 24(8) Uredbe (ES) št. 45/2001 mora vsaka institucija ali organ Skupnosti sprejeti nadaljnja izvedbena pravila v zvezi z UOVP v skladu z določbami v prilogi k tej uredbi –

         SKLENIL:
   ODDELEK 1
   SPLOŠNE DOLOČBE
   Člen 1
   Vsebina in področje uporabe
   1.   Ta sklep določa splošna pravila o izvajanju Uredbe (ES) št. 45/2001 glede Evropske centralne banke (ECB). Zlasti dopolnjuje določbe Uredbe (ES) št. 45/2001 glede imenovanja in pravnega položaja UOVP ter glede njihovih nalog, dolžnosti in pooblastil.
   2.   S tem sklepom se tudi pojasnjujejo vloge, naloge in dolžnosti upravljavcev in koordinatorjev varstva podatkov ter izvajajo pravila, v skladu s katerimi lahko posamezniki, na katere se nanašajo podatki, uveljavljajo svoje pravice.
   Člen 2
   Opredelitve pojmov
   V tem sklepu in brez poseganja v opredelitve pojmov v Uredbi (ES) št. 45/2001 se uporabljata naslednji opredelitvi pojmov:

               (a)

               „upravljavec“ pomeni pristojnega vodjo organizacijske enote, ki določa namene in sredstva obdelave osebnih podatkov;

               (b)

               „koordinator varstva podatkov“ pomeni zaposlenega, ki pomaga upravljavcu pri izpolnjevanju njegovih obveznosti v zvezi z varstvom podatkov. Ta oseba mora biti strokovnjak za upravljanje evidenc.

         ODDELEK 2
   URADNA OSEBA ZA VARSTVO PODATKOV
   Člen 3
   Imenovanje, pravni položaj in organizacijske zadeve
   1.   Izvršilni odbor:

               (a)

               imenuje UOVP izmed zaposlenih v ECB, ki so dovolj izkušeni, da ustrezajo zahtevam iz člena 24 Uredbe (ES) št. 45/2001;

               (b)

               določi trajanje mandata UOVP med dvema in petimi leti; in

               (c)

               vpiše UOVP pri evropskem nadzorniku za varstvo podatkov (ENVP).

         2.   Izvršilni odbor zagotovi, da lahko UOVP neodvisno izvaja naloge in dolžnosti UOVP. Brez poseganja v tako neodvisnost:

               (a)

               za UOVP veljajo Pogoji za zaposlitev v ECB;

               (b)

               se UOVP v administrativne namene razporedi v enega od generalnih direktoratov in direktoratov ECB; in

               (c)

               se ocenjevalci UOVP pred ocenitvijo njegovega izpolnjevanja nalog in dolžnosti UOVP posvetujejo z ENVP.

         3.   Zadevni upravljavec zagotavlja, da je UOVP nemudoma obveščen:

               (a)

               kadar se pojavi vprašanje, ki zadeva ali bi lahko zadevalo varstvo podatkov; in

               (b)

               glede vseh stikov z zunanjimi strankami v povezavi z uporabo Uredbe (ES) št. 45/2001, predvsem glede kakršnega koli sodelovanja z ENVP.

         4.   Izvršilni odbor lahko imenuje namestnika UOVP, za katerega se uporabljata odstavka 1 in 2. Namestnik UOVP pomaga UOVP pri izvajanju nalog in dolžnosti UOVP ter ga nadomešča v primeru njegove odsotnosti.
   5.   Vsak zaposleni, ki pomaga UOVP v zvezi z vprašanji varstva podatkov, deluje izključno po navodilih UOVP.
   Člen 4
   Naloge in dolžnosti uradne osebe za varstvo podatkov
   Pri izvajanju nalog, določenih v členu 24 Uredbe (ES) št. 45/2001 in prilogi k tej uredbi, UOVP izpolnjuje naslednje dolžnosti, po potrebi ob upoštevanju prispevkov zadevnih generalnih direktoratov in direktoratov ECB:

               (a)

               svetuje Izvršilnemu odboru, upravljavcem in koordinatorjem varstva podatkov o vprašanjih glede uporabe predpisov o varstvu podatkov v ECB. Izvršilni odbor, kateri koli od zadevnih upravljavcev, Svet zaposlenih ali kateri koli posameznik se lahko posvetuje z UOVP o katerem koli vprašanju glede razlage ali uporabe Uredbe (ES) št. 45/2001;

               (b)

               na lastno pobudo ali na zahtevo Izvršilnega odbora, upravljavca, Sveta zaposlenih ali katerega koli posameznika preiskuje vprašanja in dogodke, ki so v neposredni zvezi z nalogami in dolžnostmi UOVP in za katere UOVP izve, ter poroča osebi, ki je naročila preiskavo. UOVP preuči vprašanja in dejstva nepristransko in ob upoštevanju pravic posameznika, na katerega se nanašajo podatki. Če UOVP oceni za primerno, UOVP ustrezno obvesti vse druge zadevne stranke. Če je vložnik zahteve posameznik ali če vložnik zahteve deluje v imenu posameznika, UOVP zagotovi, kolikor je to mogoče, da zahteva ostane zaupna, razen če zadevni posameznik, na katerega se nanašajo podatki, jasno soglaša z drugačno obravnavo zahteve;

               (c)

               sodeluje z UOVP v drugih institucijah in organih Skupnosti, zlasti z izmenjavanjem izkušenj, deljenjem znanj in predstavljanjem ECB v vseh razpravah – z izjemo sodnih postopkov – glede vprašanj v zvezi z varstvom podatkov; in

               (d)

               predloži Izvršilnemu odboru in ENVP letni program dela in letno poročilo o dejavnostih UOVP.

         Člen 5
   Pooblastila uradne osebe za varstvo podatkov
   UOVP lahko:

               (a)

               zahteva mnenje od katerega koli generalnega direktorata in direktorata ECB glede katerega koli vprašanja v zvezi z nalogami in dolžnostmi UOVP;

               (b)

               izda mnenje o zakonitosti obstoječih ali predlaganih postopkov obdelave ali o kakršnem koli vprašanju glede obveščanja o postopkih obdelave;

               (c)

               opozori Izvršilni odbor na kakršno koli neupoštevanje Uredbe (ES) št. 45/2001 s strani zaposlenega; in

               (d)

               izvaja druge naloge, določene v prilogi k Uredbi (ES) št. 45/2001.

         ODDELEK 3
   UPRAVLJAVCI IN KOORDINATORJI VARSTVA PODATKOV
   Člen 6
   Naloge in dolžnosti upravljavcev in koordinatorjev varstva podatkov
   1.   Upravljavci zagotavljajo, da so vsi postopki obdelave osebnih podatkov, ki se izvajajo na področju v njihovi pristojnosti, v skladu z Uredbo (ES) št. 45/2001.
   2.   Kadar upravljavci izpolnjujejo svojo obveznost, da pomagajo UOVP in ENVP pri opravljanju njunih dolžnosti, morajo slednjima zagotoviti popolne informacije, odobriti dostop do osebnih podatkov in odgovoriti na vprašanja v 20. delovnih dneh od prejema zahteve.
   3.   Brez poseganja v pristojnosti upravljavcev:

               (a)

               Koordinatorji varstva podatkov pomagajo upravljavcem pri izpolnjevanju njihovih obveznosti bodisi na zahtevo upravljavcev bodisi na svojo lastno pobudo. Pri tem se koordinatorji varstva podatkov povezujejo z upravljavčevimi zaposlenimi, ki jim morajo zagotoviti vse potrebne informacije. To lahko po presoji zadevnega upravljavca vključuje dostop do osebnih podatkov, ki se obdelujejo v pristojnosti tega upravljavca.

               (b)

               Koordinatorji varstva podatkov pomagajo UOVP pri:

                           (i)

                           opredelitvi zadevnih upravljavcev postopkov obdelave osebnih podatkov;

                           (ii)

                           dajanju nasvetov UOVP in podpiranju upravljavcev na podlagi usmeritev UOVP;

                           (iii)

                           drugih vidikih programa dela UOVP, kakor je dogovorjeno med UOVP in vodstvom koordinatorjev.

         Člen 7
   Postopek obveščanja
   1.   Pred uvedbo novih postopkov obdelave osebnih podatkov zadevni upravljavec o tem obvesti UOVP prek spletnega vmesnika, dostopnega na strani UOVP na notranjih spletnih straneh ECB. O katerem koli postopku obdelave, ki je predmet prehodnega preverjanja po členu 27(3) Uredbe (ES) št. 45/2001, je treba obvestiti dovolj zgodaj pred uvedbo, da se omogoči predhodno preverjanje s strani ENVP.
   2.   Upravljavci nemudoma obvestijo UOVP o kakršni koli spremembi, ki vpliva na informacije, vsebovane v obvestilu, ki je že bilo predloženo UOVP.
   ODDELEK 4
   PRAVICE POSAMEZNIKOV, NA KATERE SE NANAŠAJO PODATKI
   Člen 8
   Katalog
   Katalog, ki ga vodi UOVP v skladu s členom 26 Uredbe (ES) št. 45/2001, služi kot seznam vseh postopkov obdelave osebnih podatkov, ki se vodijo v ECB. Posamezniki, na katere se nanašajo podatki, lahko informacije, vsebovane v katalogu, uporabijo pri uveljavljanju svojih pravic po členih 13 do 19 Uredbe (ES) št. 45/2001.
   Člen 9
   Uveljavljanje pravic posameznikov, na katere se nanašajo podatki
   1.   Poleg pravice, da so ustrezno obveščeni o kakršni koli obdelavi njihovih osebnih podatkov, se smejo posamezniki, na katere se nanašajo podatki, pri uveljavljanju svojih pravic po členih 13 do 19 Uredbe (ES) št. 45/2001 obrniti na zadevnega upravljavca, kot je določeno v nadaljevanju.

               (a)

               Te pravice lahko uveljavlja samo posameznik, na katerega se nanašajo podatki, ali njegov pooblaščeni zastopnik. Take osebe lahko katero koli od teh pravic uveljavljajo brezplačno.

               (b)

               Zahteve za uveljavljanje teh pravic se pisno naslovijo na zadevnega upravljavca. Upravitelj ugodi zahtevi samo, če sta istovetnost vložnika zahteve in po potrebi njegova upravičenost za zastopanje posameznika, na katerega se nanašajo podatki, ustrezno preverjeni. Upravljavec nemudoma pisno obvesti posameznika, na katerega se nanašajo podatki, ali je bila njegova zahteva sprejeta. Če je bila zahteva zavrnjena, upravljavec vključi razloge za zavrnitev.

               (c)

               Upravljavec kadar koli v treh koledarskih mesecih od prejema zahteve odobri dostop v skladu s členom 13 Uredbe (ES) št. 45/2001 tako, da posamezniku, na katerega se nanašajo podatki, omogoči, da vpogleda v te podatke na kraju samem ali, če tako želi, prejme njihovo kopijo.

               (d)

               Posamezniki, na katere se nanašajo podatki, se lahko v primeru, če upravljavec ne spoštuje katerega od rokov iz odstavkov (b) in (c), obrnejo na UOVP. V primeru očitne zlorabe s strani posameznika, na katerega se nanašajo podatki, pri uveljavljanju njegovih pravic, lahko upravljavec posameznika, na katerega se nanašajo podatki, napoti na UOVP. Če je zadeva predložena UOPV, ta meritorno odloči o zahtevi in o primernih nadaljnjih ukrepih. V primeru nesoglasja med posameznikom, na katerega se nanašajo podatki, in upravljavcem imata obe stranki pravico do posvetovanja z UOVP.

         2.   Zaposleni v ECB se lahko posvetujejo z UOVP, preden vložijo pritožbo pri ENVP v skladu s členom 33 Uredbe (ES) št. 45/2001.
   Člen 10
   Izjeme in omejitve
   1.   Upravljavec lahko po predhodnem posvetovanju z UOVP omeji pravice iz členov 13 do 17 Uredbe (ES) št. 45/2001 iz razlogov in v skladu s pogoji, določenimi v členu 20 Uredbe (ES) št. 45/2001.
   2.   Katera koli prizadeta oseba lahko zaprosi ENVP, da uporabi člen 47(1)(c) Uredbe (ES) št. 45/2001.
   Člen 11
   Postopek preiskave
   1.   Katera koli zahteva za preiskavo po členu 4(b) se pisno naslovi na UOVP.
   2.   UOVP pošlje vložniku zahteve potrdilo o prejemu v 20. delovnih dneh od prejema zahteve.
   3.   UOVP lahko zadevo preiskuje na kraju samem in zahteva od upravljavca pisno izjavo. Upravljavec mora odgovoriti UOVP v 20. delovnih dneh po prejemu zahteve UOPV. UOVP lahko zahteva dodatne informacije ali pomoč od katerega koli generalnega direktorata in direktorata ECB. Generalni direktorat in direktorat morata zagotoviti take dodatne informacije ali pomoč v 20. delovnih dneh od prejetja zahteve UOVP.
   4.   UOVP poroča vložniku zahteve v treh koledarskih mesecih od prejema zahteve.
   Člen 12
   Pravna sredstva
   Posameznikom, na katere se nanašajo podatki in ki so zaposleni v ECB, so poleg pravnih sredstev, ki so določena v členu 32 Uredbe (ES) št. 45/2001 in so na voljo vsem posameznikom, na katere se nanašajo podatki, na voljo tudi pravna sredstva, določena v Pogojih za zaposlitev v ECB.
   ODDELEK 5
   ZAČETEK VELJAVNOSTI
   Člen 13
   Končna določba
   Ta sklep začne veljati dvajseti dan po objavi v Uradnem listu Evropske unije.

      V Frankfurtu na Majni, 17. aprila 2007

            Predsednik ECB

         Jean-Claude TRICHET

      (1)  UL L 8, 12.1.2001, str. 1.